
XIII. forduló
Sükösd Nagyközség Önkormányzata TOP 1.1.1-16-BK1-2017-00020 számú nyertes pályázati projektben megvalósítja a település déli részén lévő ipari parkjának infrastrukturális kiépítését.  Az Önkormányzat nyílt pályázati felhívást tesz közzé a fejlesztéssel érintett ingatlanainak hosszú távú bérleti konstrukciójára. 
Hasznosítási cél: gazdasági célú építmény létesítése, gazdasági tevékenység elindítása a területen olyan vállalkozások közreműködésével, melyek gazdaságélénkítő szerepet képesek vállalni Sükösdön
Bérelhető terület: A terület víz, szennyvízcsatorna, szilárd burkolatú út, gázvezeték közmű kiépítéssel rendelkezik, villamos energia kiépült.  
Az „A” körzetben A2 telek: 1921/10 hrsz. 1938 m2 telek és a „B” körzetben kialakított kivett, beépítetlen műv. ágú telkek együtt: sükösdi 1911/56 hrsz. 5917 m2, és sükösdi 1911/57 hrsz-ú 9600 m2 terület
Bérleti időszak: 2 év
Bérleti díj (nettó): „A” körzet telek: 60 000 Ft+ ÁFA,  „B” körzet telkei egyben évente 100 000 Ft+ ÁFA
A Bérbevevő azzal a kötelezettséggel köti meg a bérleti szerződést, hogy 
a) a bérelt területen gazdasági tevékenység folytatására alkalmas építményt létesít, ott tevékenységét a bérleti időszakban megkezdi
b) a bérlet lejártát követő 30 napon belül az Önkormányzattal kötött adásvételi szerződéssel tulajdonába veszi a bérelt területet, melynek vételárát a Bérbeadó és Bérbevevő által közösen kiválasztott igazságügyi ingatlanforgalmi becslő által megállapított érték szerint határozzák meg. Az így kialakított vételárra az akkor hatályos jogszabály szerinti ÁFÁ-t fel kell számítani.
A Bérbevevő tudomásul veszi, hogy amennyiben a bérelt területen a bérleti időszak alatt nem építi fel gazdasági tevékenységre szolgáló építményét, és abban a gazdasági tevékenységet nem kezdi meg, elesik a terület további bérleti és vásárlási jogától, és tudomásul veszi, hogy annak használati és birtoklási jogát az Önkormányzat visszaveszi. Az ingatlanon addig elvégzett bérlői beruházás elszámolása kizárólag az Önkormányzat által elfogadott más érdeklődő és a Bérbevevő közötti megállapodásban történhet.
Sükösd településterve, és Helyi Építési Szabályzata az általános építési eljárási szabályok betartása mellett kötelező, és amely a www.sukosd.hu honlapon megismerhető.
Ajánlatok nyomtatványainak kikérése, benyújtásának módja:
Az érdeklődő vállalkozások a pályázat mellékleteit a www.sukosd.hu honlapon e felhívás mellett találhatják.
Az pályázatot folyamatosan 2026. szeptember 30-ig nyújthatják be a jegyzo@sukosd.hu email címre. A határidő elmulasztása jogvesztő.
Döntés az ajánlatokról:
Önkormányzati képviselő- testület dönt 2026. október 30-ig. A résztvevő ajánlattevők az eredményről email-en kapnak tájékoztatást 2026. október 31-ig.
A nyertes ajánlattevőkkel az Önkormányzat a pályázati eredmény közlését követő 8 napon belül bérleti szerződést, adásvételi előszerződést köt.(az adásvételi előszerződés ügyvédi költségei a pályázót terhelik)
(Mellékletek: változási vázrajz, bérleti szerződés tervezete tájékoztatásul, pályázati adatlap, átláthatósági nyilatkozat)






